بس بين ليله و ضحاها فجأه صار اعز ما ع قلبي اشوف الغساله شغاله و اعرف انو في غسيل صرت اغير كل خمس دقايق مشان يتراكم غسيل صرت اترجى امي تغسل عشان اطلع انشر غسيل السر في هذا العشق الفجائي اني ليوم و انا بنشر طلع ابن جيرانا عالسطح فجأه بس شافني طمل وجهو و ضل مكمل ورا الخزانات و يضل قاعد هناك طول ما انا بنشر اول مره كان بالنسبه الي الموضوع عادي بس صرت كل مره اطلع فيها يطلع لحد ما صرت اشك انو بطلع مشاني يعمل حالو بتفقد الخزانات و انو واقع بغرامي و وقعت انا بغرامو لا ارادي كمان صرت مدمنه ملاقط غسيل صرت مدمنه ريحه الأواعي بعد الغسيل صرت خبيره نشر بلاطين صار عندي مهارات في صف الجرابات كل هاد مشان استعرض قدامو بعد فتره طقت روحي حكيت بدنا نضل عهاد الحال و بينا كل هالحواجز و الخزانات رحت قررت اكتبلو رساله اعترفلو اني ببادلو الشعور و كتبتلو بآخرها اسمي عالفيسبوك الحان الأحزان مشان يراسلني و تتطور العلاقه